Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/018 ES/País Vasco Productos metálicos din Spania) /* COM/2012/0620 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR peste nivelul rubricilor corespunzătoare din cadrul financiar. Normele aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La data de 28 decembrie 2011, Spania a înaintat cererea EGF/2011/018 ES/País Vasco Productos Metálicos pentru o contribuție financiară din FEG, ca urmare a unor disponibilizări efectuate în 423 de întreprinderi a căror activitate se încadrează în diviziunea 25 din NACE Rev. 2 („Fabricarea de produse metalice, cu excepția mașinilor și echipamentelor”)[3], în regiunea NUTS II País Vasco (ES21) (Țara Bascilor) din Spania. După examinarea atentă a acestei cereri, Comisia a concluzionat, în temeiul articolului 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2011/018 Stat membru || Spain Articolul 2 || (b) Întreprinderile vizate || 423 Regiunea NUTS II || País Vasco (ES21) Diviziunea din NACE Rev. 2 || 25 (Fabricarea de produse metalice, cu excepția mașinilor și echipamentelor) Perioada de referință || 22.1.2011 – 22.10.2011 Data de începere a serviciilor personalizate || 19.3.2012 Data depunerii cererii || 28.12.2011 Disponibilizări în perioada de referință || 1 106 Lucrători disponibilizați care ar trebui să beneficieze de măsurile în cauză || 500 Cheltuieli pentru servicii personalizate (EUR) || 1 870 000 Cheltuieli pentru punerea în aplicare a FEG[4] (EUR) || 129 300 Cheltuieli pentru punerea în aplicare a FEG (%) || 6,47 Bugetul total (EUR) || 1 999 300 Contribuția din FEG (65 %) (EUR) || 1 299 545 1. Cererea a fost prezentată Comisiei la data de 28 decembrie 2011, fiind prezentate informații suplimentare înainte de 5 septembrie 2012. 2. Cererea îndeplinește condițiile de mobilizare a plăților din FEG stabilite la articolul 2 litera (b) din Regulamentul (CE) nr. 1927/2006 și a fost prezentată în termenul de zece săptămâni prevăzut la articolul 5 din regulamentul menționat. Legătura dintre disponibilizări și schimbările majore din structura comerțului mondial, generate de globalizare sau de criza financiară și economică mondială 3. Pentru stabilirea legăturii dintre disponibilizări și criza financiară și economică mondială, Spania argumentează că sectorul produselor metalice reprezintă un furnizor important de produse pentru o gamă largă de activități de producție, în special pentru sectorul construcțiilor navale, al construcțiilor și al autovehiculelor. Toate aceste sectoare au fost puternic afectate pe teritoriul Uniunii Europene de criza economică, după cum se constatase anterior de către Comisie[5], precum și de serviciile sale[6]. În plus, argumentele prezentate în cererile EGF anterioare cu privire la aceste sectoare rămân valabile[7], în special argumentele prezentate de Comisie la data de 9 august 2012, în contextul unei alte cereri EGF din partea Spaniei, în legătură cu același sector[8]. 4. Spania se numără printre statele membre cele mai grav afectate de criza economică și financiară mondială. La rândul său, sectorul producției a fost printre cele mai afectate sectoare, iar situația continuă să se deterioreze. Indicele de producție al industriei de prelucrare (2005 = 100) || 2006 || 2007 || 2008 || 2009 || 2010 || 2011 EU-27 || 104,81 || 109,23 || 107,36 || 91,59 || 98,44 || 103,15 Germania || 105,83 || 112,73 || 113,06 || 93,64 || 104,57 || 113,91 Irlanda || 101,01 || 102,62 || 99,05 || 85,34 || 89,11 || 92,42 Spania || 105,38 || 107,56 || 98,97 || 82,52 || 83,03 || 82,16 Sursa: Eurostat 5. În consecință, perspectivele sumbre la nivelul industriei, apărute ca urmare a crizei financiare și economice mondiale, au determinat o scădere a cererii și a producției de metal și de produse din metal. În Spania, producția în sectorul metalurgic, în ansamblu, a scăzut cu 24,6%, iar fabricarea de produse din metal a scăzut cu 23,3% în 2009, comparativ cu anul precedent. După cum se arată mai jos, în timp ce ambele domenii de activitate au început să se redreseze în primul trimestru al anului 2011, acest lucru s-a dovedit a fi, în cele din urmă, o tendință nesustenabilă, iar producția ambelor sectoare a înregistrat un nou declin semnificativ în a doua jumătate a anului. Variația producției industriale în Spania || 2009 || 2010 || Q1/2011 || Q2/2011 || Q3/2011 || Q4/2011 Metal[9] || -24,6 || 0,4 || 2,9 || -2,8 || -2,7 || -9,6 Produse din metal[10] || -23,3 || -6,4 || 7,4 || -1,3 || -1,0 || -10,2 Sursa: INE (Instituto Nacional de Estadística) și Confemetal 6. Scăderea producției în sectorul produselor din metal a avut un impact negativ asupra ocupării forței de muncă. Spania, prin urmare, a pierdut mai mult de 180 000 de locuri de muncă în sectorul metalelor în 2009 și încă 60 000 de locuri de muncă în 2010, ceea ce a reprezentat aproximativ 15% din totalul locurilor de muncă din acest sector. Stabilirea numărului de disponibilizări și îndeplinirea criteriilor de la articolul 2 litera (b) 7. Spania a depus această cerere în temeiul criteriilor de intervenție menționate la articolul 2 litera (b) din Regulamentul (CE) nr. 1927/2006, care prevede cel puțin 500 de disponibilizări într-o perioadă de nouă luni, în întreprinderi a căror activitate se încadrează în aceeași diviziune din NACE Rev. 2, într-o regiune sau în două regiuni învecinate, având nivelul NUTS II, dintr-un stat membru. 8. Cererea menționează 1 106 disponibilizări din 423 de întreprinderi a căror activitate se încadrează în diviziunea 25 din NACE Rev. 2 („Fabricarea de produse din metal, cu excepția mașinilor și echipamentelor”)[11] în regiunea NUTS II País Vasco (ES21) în cursul perioadei de referință de nouă luni, între 22 ianuarie 2011 și 22 octombrie 2011. Toate aceste disponibilizări au fost calculate în conformitate cu articolul 2 al doilea paragraf a doua liniuță din Regulamentul (CE) nr. 1927/2006. Explicația caracterului neprevăzut al disponibilizărilor în cauză 9. Potrivit declarației autorităților spaniole, criza financiară și economică a condus la o prăbușire bruscă a economiei mondiale, impactul fiind uriaș asupra multor sectoare. Natura recesiunii în sectorul produselor din metal, care înregistrează o încetinire dramatică a noilor comenzi din alte sectoare afectate de încetinirea creșterii economice, este fără precedent în istoria recentă. Ca urmare a crizei, evoluțiile economice începând din 2008 nu au urmat creșterea constantă a ocupării forței de muncă înregistrată în ultimii ani în sectorul prelucrării metalelor”. Între 2000 și 2006, ocuparea forței de muncă în acest sector a înregistrat o creștere de 8% (sau 300 000 de locuri de muncă)[12], însă a scăzut cu aproape 15% în perioada 2009-2010. Prin urmare, disponibilizările din sectorul produselor din metal nu au putut fi anticipate sau prevenite cu ușurință. Identificarea întreprinderilor care au efectuat disponibilizări și a lucrătorilor vizați de măsurile de asistență 10. Cererea se referă la 1 106 disponibilizări în 423 de întreprinderi încadrate în diviziunea 25 din NACE revizuirea 2 (Fabricarea de produse din metal, cu excepția mașinilor și a echipamentelor) în regiunea NUTS II País Vasco (ES21). Lista completă a întreprinderilor menționate în această cerere este atașată în documentul de lucru al serviciilor Comisiei care însoțește prezenta propunere. Tuturor lucrătorilor disponibilizați li se va oferi posibilitatea de a beneficia de măsurile respective. Cu toate acestea, pe baza experienței anterioare privind gestionarea contribuțiilor din FEG, autoritățile spaniole estimează că aproximativ 500 de lucrători vor opta să beneficieze de măsurile respective. 11. Defalcarea pe categorii a lucrătorilor afectați de disponibilizare este următoarea: Categorie || Număr || Procentaj Bărbați || 930 || 84,09 Femei || 176 || 15,91 Cetățeni ai UE || 1 080 || 97,65 Cetățeni din țări terțe || 26 || 2,35 Cu vârsta între 15-24 de ani || 23 || 2,08 Cu vârsta între 25-54 de ani || 746 || 67,45 Cu vârsta între 55-64 de ani || 333 || 30,11 Cu vârsta peste 64 de ani || 4 || 0,36 12. Aceste cifre includ 29 lucrători cu o problemă de sănătate de lungă durată sau cu un handicap. 13. În ceea ce privește categoriile profesionale, defalcarea este următoarea: Categorie || Număr || Procentaj Personal de conducere || 5 || 0,45 Persoane cu studii superioare || 12 || 1,08 Tehnicieni și profesiuni asociate || 85 || 7,69 Funcționari administrativi || 133 || 12,03 Meșteșugari și lucrători în meserii de tip artizanal || 272 || 24,59 Operatori de instalații și mașini || 267 || 24,14 Lucrători în servicii directe pentru persoane private, precum și muncitori necalificați || 332 || 30,02 14. În conformitate cu articolul 7 din Regulamentul (CE) nr. 1927/2006, Spania a confirmat faptul că s-a aplicat o politică de egalitate între femei și bărbați, precum și de nediscriminare, și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG. Descrierea teritoriului vizat, a autorităților sale și a părților interesate 15. Teritoriul afectat de concedieri se află în regiunea NUTS II País Vasco, alcătuită din provinciile de Álava, Guipúzcoa și Vizcaya. Această regiune este situată în nordul Spaniei și este înconjurată de regiunea Navarra de la frontiera de est, regiunea La Rioja la frontiera de sud și regiunile Cantabria și Castilla y León, la frontiera vestică. În comparație cu media la nivelul Spaniei, regiunea País Vasco este o regiune mică și foarte populată: aceasta reprezintă numai 1,4% (7 234 km ²) din teritoriul spaniol, dar reprezintă 4,8% (2,2 milioane de persoane) din locuitorii Spaniei în 2011. 16. Toate cele trei provincii din regiunea País Vasco au fost afectate de disponibilizările din sectorul produselor din metal, dar într-o măsură diferită; Vizcaya a reprezentat 57% din numărul total de disponibilizări, Guipúzcoa 30% și Álava 13%. 17. Principalele părți interesate sunt guvernul autonom al regiunii País Vasco (Gobierno Vasco), în special: Ministerul Regional pentru Industrie, Inovare, Turism și Comerț; Ministerul Regional pentru Industrie și Energie; Direcția de Administrare și Securitate Industrială; Ministerul Regional pentru Ocuparea Forței de Muncă și Afaceri Sociale; Ministerul Planificării și Ocupării Forței de Muncă, precum și Serviciul pentru ocuparea forței de muncă din País Vasco. În plus față de aceste părți interesate din sectorul public, sunt implicați, de asemenea: FVEM (Federación Vizcaína de Empresas del Metal); ADEGI (Asociación de Empresarios de Gipuzkoa și SEA (Sindicato Empresarial Alavés). Impactul preconizat al disponibilizărilor asupra ocupării forței de muncă la nivel local, regional sau național 18. Conform Eustat (Instituto Vasco de Estadística), sectorul metalurgic se ridica la 10 miliarde EUR (sau 18%) din valoarea adăugată totală a regiunii País Vasco. De asemenea, acest sector avea aproape 162 000 de lucrători în iunie 2010, reprezentând 16% din totalul ocupării forței de muncă în regiune. Din acești lucrători, 40% erau angajați în subsectorul produselor din metal. Prin urmare, atunci când criza financiară și economică mondială a produs efecte negative asupra sectorului produselor din metal, aceasta a avut consecințe grave asupra ocupării forței de muncă în País Vasco. 19. În cifre absolute, se estimează că regiunea País Vasco a pierdut 31 000 de locuri de muncă în sectorul industrial, începând din al treilea trimestru al anului 2008. În toate cele trei provincii din País Vasco, rata șomajului a fost de cel puțin două ori mai mare între 2008 și 2011, după cum este detaliat mai jos: Rata șomajului în País Vasco || 2008 || 2009 || 2010 || 2011 Álava || 2,7 || 9,9 || 10,0 || 6,9 Guipúzcoa || 3,3 || 6,5 || 7,4 || 7,5 Vizcaya || 4,3 || 8,6 || 10,0 || 13,5 País Vasco || 3,8 || 8,1 || 9,2 || 10,6 Sursa: Eustat 20. După prezentarea acestei cereri pentru finanțare din FEG, situația economică din Spania a continuat să se deterioreze: în conformitate cu Eurostat, rata șomajului la nivel național a ajuns la 25,1% în iulie 2012, adică mai mult de dublul mediei în UE-27 și aproape zece puncte procentuale peste a doua cea mai ridicată rată de șomaj la nivel național în UE (Portugalia, cu 15,7%). În plus, astfel cum s-a explicat la punctul 16 de mai sus, majoritatea disponibilizărilor care au făcut obiectul acestei cereri au avut loc în Vizcaya, aceasta fiind provincia din País Vasco în care rata șomajului este cea mai ridicată. Din aceste motive, perspectivele de angajare ale lucrătorilor disponibilizați din sectorul produselor din metal nu sunt încurajatoare. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 21. Toate măsurile următoare se combină pentru a forma un pachet coordonat de servicii personalizate, care vizează reintegrarea în muncă a lucrătorilor disponibilizați: – Prospectare: această activitate constă în stabilirea profilului lucrătorilor disponibilizați și în colectarea de informații privind sectorul produselor din metal în vederea adaptării pachetului de măsuri oferit lucrătorilor disponibilizați. Obiectivul urmărit: înțelegerea profilelor și competențelor căutate de întreprinderile care își desfășoară activitatea în acest sector, identificarea celorlalte sectoare – fie că sunt legate de domeniul produselor din metal sau nu – care ar putea oferi oportunități de muncă pentru grupul țintă, precum și crearea unor schimburi privind ocuparea forței de muncă. – Orientare: acest serviciu constă într-o o serie de activități care contribuie la reintegrarea pe piața muncii a lucrătorilor vizați, în special: – stabilirea unei diagnoze personalizate cu privire la profilul și nevoile individuale ale lucrătorilor vizați în vederea elaborării căii pe care aceștia trebuie să o urmeze pentru ocuparea unui loc de muncă. Pe baza acestei măsuri se vor stabili atât oportunitatea, cât și conținutul măsurilor ulterioare; – creșterea încrederii în sine și a motivării lucrătorilor vizați (de exemplu, stabilirea obiectivelor lor profesionale, dezvoltarea competențelor în care aceștia excelează și eliminarea deficiențelor, oferirea unor exemple de atitudini pozitive cu privire la căutarea unui loc de muncă etc.). – Formare: această activitate urmărește să ofere lucrătorilor vizați capacitățile și competențele necesare pentru a reuși să se reintegreze pe piața forței de muncă. Pe baza rezultatelor acțiunilor de „prospectare” și „orientare” descrise mai sus, activitățile de formare se vor desfășura pe două planuri: – formare profesională, pentru dezvoltarea competențelor în conformitate cu profilurile și planurile lucrătorilor vizați; – formare orizontală, pentru dezvoltarea capacităților socio-profesionale care sunt comune tuturor tipurilor de profesii. – Asistență pentru plasarea personalului disponibilizat: această activitate constă în consilierea lucrătorilor vizați – individual și/sau în grupuri – astfel încât aceștia să își amelioreze capacitatea de a căuta un loc de muncă, de exemplu prin furnizarea unor tehnici pentru căutarea unui loc de muncă, tehnici privind redactarea unui curriculum vitae și îndrumare pentru valorificarea la maximum a rețelelor sociale de care dispun. Acest lucru include, de asemenea, asistență pentru recunoașterea studiilor anterioare și a experienței. – Antreprenoriat: această activitate are drept scop furnizarea de informații cu privire la oportunitățile oferite de activitatea de antreprenoriat și de activitățile independente și, în cazul lucrătorilor interesați, sprijinirea lor pentru a pune bazele unei afaceri. – Grant pentru formare profesională: toți lucrătorii vizați care participă la activități de formare vor primi o contribuție financiară în valoare de 250 EUR sub forma unei singure tranșe directe. – Grant pentru stagii de formare: toți lucrătorii vizați care participă la stagii de formare la locul de muncă vor primi o contribuție financiară de 250 EUR sub forma unei singure tranșe directe. – Sprijin pentru îngrijitori: acest serviciu constă în acordarea de sprijin financiar pentru lucrătorii vizați care – în special din cauza responsabilităților de îngrijire (de exemplu, copii, persoane în vârstă sau persoane cu handicap) – se confruntă cu costuri suplimentare pentru a avea acces la formare profesională sau la alte măsuri. Valoarea contribuției financiare acordate va fi stabilită pe baza situației personale a beneficiarului și, în orice caz, se va limita la 800 EUR. 22. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și activitățile de publicitate și informare în legătură cu cererea. Activitățile de informare constau în special în: comunicate de presă și conferințe; difuzarea informațiilor privind punerea în aplicare a proiectului prin intermediul a două site-uri internet, un buletin informativ, o platformă de e-learning, bloguri și rețelele sociale; închiderea unui caz, cu prezentarea rezultatelor obținute. Acest pachet cuprinzător de activități de informare și publicitate explică proporția puțin mai mare a cheltuielilor necesare pentru punerea în aplicare a FEG. 23. Serviciile personalizate prezentate de autoritățile spaniole sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Conform estimării efectuate de autoritățile spaniole, costurile totale se ridică la suma de 1 999 300 EUR, din care cheltuielile pentru servicii personalizate reprezintă 1 870 000 EUR, iar cheltuielile pentru punerea în aplicare a FEG reprezintă 129 300 EUR (6,47 % din suma totală). Contribuția totală solicitată din FEG este de 1 299 545 EUR (65 % din costurile totale). Acțiuni || Numărul estimat al lucrătorilor vizați || Costul estimat pe lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Prospectare (Prospección) || 500 || 534,00 || 267 000 Orientare (Servicio de orientaciíon) || 500 || 436,00 || 218 000 Formare profesională (Formación) || 500 || 1 914,00 || 957 000 Asistență pentru plasarea personalului disponibilizat (Inserción) || 250 || 310,00 || 77 500 Antreprenoriat (Emprendimiento) || 300 || 168,33 || 50 500 Grant pentru formare profesională (Beca de formación) || 500 || 250,00 || 125 000 Grant pentru stagiu de formare (Beca de prácticas) || 300 || 250,00 || 75 000 Sprijin pentru conciliere (Servicio de conciliacíon) || 125 || 800,00 || 100 000 Subtotal servicii personalizate || || 1 870 000 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Gestionare || || 46 950 Control || || 15 000 Informare și publicitate || || 67 350 Subtotal cheltuieli legate de implementarea FEG || || 129 300 Total costuri estimate || || 1 999 300 Contribuție din FEG (65 % din costurile totale) || || 1 299 545 24. Spania confirmă că măsurile descrise mai sus sunt complementare cu acțiunile finanțate de fondurile structurale, de exemplu, planul F.I.P. (Plan de Formación e Inserción Profesional – Plan de formare și de inserție profesională) și planul F.P.O. (Plan de formación Profesional Ocupacional – Plan de formare profesională și ocupațională) care sunt cofinanțate de Fondul social european (FSE). Ambele planuri vizează îmbunătățirea, consolidarea și actualizarea calificărilor, vizând aproximativ 10% din lucrători eligibili pentru asistență din partea FEG înainte ca cererea să fie prezentată Comisiei. Autoritățile spaniole au confirmat faptul că sunt instituite măsuri pentru evitarea dublei finanțări. Data/datele la care serviciile personalizate pentru lucrătorii afectați au început sau sunt prevăzute să înceapă 25. Spania a inițiat serviciile personalizate pentru lucrătorii afectați, incluse în pachetul coordonat propus pentru cofinanțarea din FEG la 19 martie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Proceduri de consultare a partenerilor sociali 26. Au avut loc mai multe contacte și reuniuni între guvernul autonom al regiunii País Vasco (în special, Ministerul Regional al Industriei, Inovării, Turismului și Comerțului, precum și Ministerul Regional al Ocupării Forței de Muncă și Afacerilor Sociale) și asociațiile care reprezintă angajatorii care operează în sectorul produselor din metal. Aceste asociații au fost FVEM (Federación Vizcaína de Empresas del Metal); ADEGI (Asociación de Empresarios de Gipuzkoa); și SEA (Sindicato Empresarial Alavés). Consultarea a vizat depunerea unei cereri de intervenție a FEG și serviciile personalizate care urmau să fie furnizate lucrătorilor disponibilizați. 27. În plus, guvernul regional, asociațiile antreprenoriale și partenerii sociali au constituit un comitet responsabil de coordonarea, gestionarea și punerea în aplicare a proiectului. sindicatele cele mai reprezentative din País Vasco va fi informată cu privire la progresele realizate în cursul punerii în aplicare a proiectului prin intermediul serviciilor de ocupare a forței de muncă regionale și al conducerii acestora. 28. Autoritățile spaniole au confirmat că au fost respectate cerințele legislației naționale și ale legislației UE privind disponibilizările colective. Informare cu privire la acțiunile obligatorii în temeiul legislației naționale sau al contractelor colective de muncă 29. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile spaniole: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu sunt înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență prin intermediul altor instrumente financiare ale UE. Sisteme de gestionare și control 30. Spania a comunicat Comisiei faptul că respectiva contribuție financiară va fi gestionată și controlată de către aceleași organisme care gestionează și controlează FSE. Astfel, autoritatea de gestionare și de control responsabilă de FEG este Direcția pentru Ocuparea Forței de Muncă (Dirección de Activación Laboral) din cadrul serviciilor de ocupare a forței de muncă din País Vasco (Servicio Vasco de Empleo), care este responsabilă, de asemenea, de gestionarea programului operațional al FSE pentru País Vasco. Finanțare 31. Pe baza cererii transmise de Spania, contribuția propusă din FEG pentru pachetul coordonat de servicii personalizate (inclusiv cheltuielile pentru punerea în aplicare a FEG) este de 1 299 545 EUR, reprezentând 65 % din costul total. Alocarea propusă de Comisie în cadrul fondului se bazează pe informațiile furnizate de Spania. 32. Având în vedere cuantumul maxim al unei contribuții financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 33. Cuantumul propus al contribuției financiare va lăsa disponibil mai mult de 25 % din suma maximă anuală rezervată din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 34. Prin prezentarea acestei propuneri de mobilizare a FEG, Comisia inițiază procedura simplificată de dialog trilateral, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune formală trilaterală. 35. Comisia prezintă separat o cerere de transfer în vederea înscrierii în bugetul pentru anul 2012 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 36. Suma reprezentând creditele de plată prevăzute inițial în linia bugetară 04 05 01 în 2012 va fi consumată integral după adoptarea de către cele două componente ale autorității bugetare a propunerilor prezentate până în prezent pentru mobilizarea FEG și, prin urmare, insuficiente pentru a se acoperi suma necesară pentru această cerere. O consolidare a creditelor de plată pentru linia bugetară FEG va fi solicitată fie prin intermediul unui transfer, în cazul în care se poate identifica o sursă de credite disponibile, sau printr-un buget rectificativ. Creditele prevăzute la această linie bugetară vor fi utilizate pentru finanțarea sumei de 1 299 545 EUR, necesară pentru cererea în cauză. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/018 ES/País Vasco Productos metálicos din Spania) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[13], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[14], în special articolul 12 alineatul (3), având în vedere propunerea Comisiei Europene[15], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă. (2) Domeniul de aplicare al FEG a fost extins pentru cererile depuse în perioada 1 mai 2009 – 30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (4) Spania a prezentat o cerere de mobilizare a FEG cu privire la disponibilizări care au avut loc în 423 de întreprinderi a căror activitate se încadrează în diviziunea 25 din NACE Rev. 2 („Fabricarea produselor din metal, cu excepția mașinilor și echipamentelor”) din regiunea NUTS II País Vasco (ES21) la data de 28 decembrie 2011, completată cu informații suplimentare până la data de 5 septembrie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 299 545 EUR. (5) În consecință, ar trebui mobilizat FEG pentru a oferi o contribuție financiară ca răspuns la cererea depusă de Spania. ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) pentru alocarea sumei de 1 299 545 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptat la Bruxelles, Pentru Parlamentul European, Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] În temeiul articolului 3 al treilea paragraf din Regulamentul (CE) nr. 1927/2006. [5] COM (2009) 104 final din 25.2.2009, Comunicare a Comisiei - „Răspunsul la criza din industria europeană a automobilelor”). [6] Eurostat - Statistics in Focus nr. 61/2011, „Industrie, comerț și servicii” - „În trimestrul II din 2011, activitatea de construcții în UE-27 scade cu 16% comparativ cu nivelul ridicat dinainte de criză”, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [7] Pentru industria construcțiilor navale, a se vedea: EGF/2010/006 PL/H. Cegielski-Poznan, EGF/2010/025 DK/Odense Steel Shipyard și EGF/2011/008 DK/Odense Steel Shipyard. Pentru sectorul construcțiilor, a se vedea: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland și EGF/2011/017 ES/Aragón Construction. Pentru sectorul autovehiculelor, a se vedea: EGF/2009/019 FR/Renault, EGF/2010/002 ES/Cataluña Automotive și 2011/003 DE/Arnsberg and Düsseldorf Automotive. [8] COM (2012) 451 final din 9.8.2012, în legătură cu EGF/2011/019 ES/Galicia Metal. [9] Producția măsurată pe baza indicatorului privind producția de metal (sau IPIMET pentru Indicador de Producción del Metal), calculat de către Confederația spaniolă din sectorul metalurgic (Confemetal). [10] Definite ca diviziunea 25 din NACE a doua revizuire („Fabricarea de produse din metal, cu excepția mașinilor și echipamentelor”). [11] Regulamentul (CE) 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [12] Publicația Spotlight on Europe's ”invisible sector” – The metalworking and metal articles industries, Comisia Europeană, DG Întreprinderi și Industrie. [13] JO C 139, 14.6.2006, p. 1. [14] JO L 406, 30.12.2006, p. 1. [15] JO C […], […], p. […].